paragraph_text: Ipak, J.K. Rowling ističe kako se Sybilline moći proricanja ne bi smjele podcjenjivati, što se može zaključiti po dva važnija proročanstva koja je prof. Trelawney izrekla: ono o Harryjevom i Voldemortovom vječnom sukobu, kao i ono u kojem je pretkazala oslobođenje Voldemortova sluge Petera Pettigrewa i njegovo ponovno udruživanje s Gospodarom tame.